Rio—2016 Olimpiadasidagi o‘zbekistonlik yagona bokschi qiz Yodgoroy Mirzayeva birinchi jangida mag‘lub bo‘ldi. -51 kg vazn toifasida qatnashgan Yodgoroy kanadalik tajribali raqibi Bujold Mandiga hakamlar bahosiga ko‘ra mag‘lub bo‘ldi. Qayd etish kerakki, 4 raund davom etgan jangda Yodgoroy raqibi bilan tengma-teng jang olib bordi. Lekin barcha raundlarda ham hakamlar g‘alabani Kanada vakiliga yozishdi. Shu tariqa, O‘zbekiston tarixida Olimpiadaga borgan ilk ayol bokschi ishtirokini nimchorak finalda to‘xtatdi.